Μάικλ Στάιπ

Ο Μάικλ Στάιπ (John Michael Stipe, 4 Ιανουαρίου 1960) είναι Αμερικανός τραγουδιστής, τραγουδοποιός, παραγωγός, σκηνοθέτης βίντεο κλιπ και ακτιβιστής.

Έγινε παγκοσμίως γνωστός ως ο frontman των R.E.M. το 1980 μέχρι τη διάλυσή τους το 2011. Με το συγκρότημα εισήχθη στο Rock and Roll Hall of Fame το 2007 και κέρδισε τρία βραβεία Γκράμι. Επίσης, έχει σκηνοθετήσει αρκετά από τα βίντεο κλιπ του συγκροτήματος και έχει επιμεληθεί καλλιτεχνικά πολλά από τα CD του.

Επιπλέον, έχει συμμετάσχει ως παραγωγός στις ταινίες Στο μυαλό του Τζον Μάλκοβιτς, Velvet Goldmine, Man on the Moon και Saved!. Ως ηθοποιός έχει εμφανιστεί στην τηλεόραση, ενώ έχει δώσει τη φωνή του σε σειρές, όπως οι Simpsons. 

Σχετικά με την προσωπική του ζωή, έχει δηλώσει πως είχε σχέσεις και με γυναίκες και με άνδρες. Επίσης, έχει δηλώσει πως δεν αυτοπροσδιορίζεται με τους όρους στρέιτ, γκέι ή bisexual, αλλά τον εκφράζει περισσότερο ο όρος queer.

Ο Στάιπ έχει εκφράσει ανοιχτά τις πολιτικές του απόψεις, υποστηρίζοντας τον Μπαράκ Ομπάμα το 2008 και δηλώνοντας ευθέως την αντίθεσή του στον Ντόναλντ Τραμπ το 2015.

Παραπομπές

R.E.M.
Αμερικανοί τραγουδιστές
Αμερικανοί τραγουδοποιοί
Μουσικοί της εναλλακτικής ροκ
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Αμερικανοί παραγωγοί ταινιών
ΛΟΑΤ πρόσωπα από τις ΗΠΑ
Αμερικανοί ακτιβιστές
Βραβευμένοι με Γκράμι